Įstatymas paskelbtas: Žin., 1996, Nr. [106-2427](http://www3.lrs.lt/cgi-bin/preps2?a=32330&b=)

Neoficialus įstatymo tekstas

**Įstatymo aktuali redakcija nuo 2011 m. sausio 1 d.**

##### LIETUVOS RESPUBLIKOS

**KARO PRIEVOLĖS**

**ĮSTATYMAS**

1996 m. spalio 22 d. Nr. I-1593

Vilnius

I SKYRIUS

BENDROSIOS NUOSTATOS

**1 straipsnis. Įstatymo paskirtis**

1. Šis įstatymas nustato Lietuvos Respublikos piliečių karo prievolės atlikimo ir jos užtikrinimo tvarką.

2. Lietuvos Respublikos piliečių, turinčių ir kitų valstybių pilietybę, karo prievolės atlikimo tvarką reguliuoja tarptautinės sutartys. Jeigu su valstybe nėra pasirašyta tarptautinė sutartis, karo prievolės atlikimą reglamentuoja šis įstatymas.

**2 straipsnis. Karo prievolė**

Karo prievolė - Konstitucijoje numatyta Lietuvos Respublikos piliečio pareiga atlikti tikrąją karo arba alternatyviąją krašto apsaugos tarnybą ir pasirengti ginti valstybę nuo agresijos.

**3 straipsnis. Piliečių karo prievolės užtikrinimas**

1. Piliečių karo prievolę užtikrina valstybės institucijos ir visų rūšių bei nuosavybės formų įmonės, įstaigos ir organizacijos.

2. Į valstybės tarnybą gali būti priimami tik tie privalomąją pradinę karo tarnybą privalantys atlikti piliečiai, kurie ją atliko, buvo atleisti nuo jos arba ji atidėta šio įstatymo nustatytais atvejais, taip pat kuriems ji šio įstatymo nustatytomis sąlygomis pakeista kitais tarnybos atlikimo būdais.

3. Karo prievolininkai, stodami į valstybės tarnybą, privalo pateikti karo prievolininko statusą liudijantį karinį dokumentą: kario arba šauktinio liudijimą.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-1506*](http://www3.lrs.lt/cgi-bin/preps2?a=210300&b=)*, 2003-04-17, Žin., 2003, Nr. 42-1912 (2003-05-01)*

**4 straipsnis. Pagrindinės šio įstatymo sąvokos**

1. Karinė įskaita - karo prievolininkų apskaita, jų įrašymas į ikišauktinių, šauktinių bei atsargos karo prievolininkų sąrašus ir išbraukimas iš jų.

2. Privalomoji karo tarnyba - Lietuvos Respublikos Konstitucijos nustatyta Lietuvos Respublikos piliečio privaloma karo tarnyba. Ją sudaro šio įstatymo nustatytos trukmės nuolatinė pradinė karo tarnyba ir periodiškai atliekama nenuolatinė karo tarnyba aktyviajame rezerve bei tarnyba mobilizacijos atveju.

3. Alternatyvioji krašto apsaugos tarnyba - privalomajai pradinei karo tarnybai alternatyvi privalomoji krašto apsaugos pagalbinė tarnyba tiems, kurie dėl religinių ar pacifistinių įsitikinimų negali tarnauti su ginklu.

4. Karo prievolininkas - karo prievolę turintis Lietuvos Respublikos pilietis nuo 16 metų.

5. Ikišauktinio amžiaus jaunuolis - karo prievolininkas (vyras) nuo 16 iki 19 metų.

6. Šauktinis - karo prievolininkas (vyras) nuo 19 iki 26 metų, neatlikęs privalomosios pradinės karo tarnybos ar alternatyviosios krašto apsaugos tarnybos ir nuo jos neatleistas dėl šiame įstatyme numatytų priežasčių.

7. **Naujokas** – šauktinis, paskirtas į dalinį (mokymo centrą), nuo paskyrimo į jį dienos iki atvykimo į dalinį (mokymo centrą) dienos.

8. Rezervo prievolininkas - iki šio įstatymo nustatyto amžiaus karo prievolininkas, atlikęs privalomąją pradinę karo tarnybą arba ir jos neatlikęs, arba atlikęs kario savanorio tarnybą ir išleistas į atsargą, arba išleistas iš profesinės karo tarnybos į atsargą bei įrašytas į aktyviojo ar individualiojo rezervo įskaitą.

9. Aktyviojo rezervo kario prievolė - atsargos kario, įrašyto į aktyviojo rezervo įskaitą, prievolė periodiškai arba atsižvelgiant į krašto apsaugos poreikius atlikti nenuolatinę karo tarnybą.

10. Individualiojo rezervo kario prievolė - dėl amžiaus ar dėl kitų priežasčių atleisto nuo prievolės tarnauti aktyviajame rezerve ir perkelto į individualųjį rezervą atsargos kario prievolė atlikti karo tarnybą mobilizacijos atveju.

11. Vietinė teritorinė karinė įstaiga – Lietuvos kariuomenės struktūrinis padalinys, administruojantis karo prievolę vienos ar keleto savivaldybių teritorijoje.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

II SKYRIUS

REGISTRACIJA IR ŠAUKIMAS

PIRMASIS SKIRSNIS

IKIŠAUKTINIO AMŽIAUS JAUNUOLIŲ REGISTRACIJA

**5 straipsnis. Jaunuolių įrašymas į karinę įskaitą**

1. Lietuvos Respublikos piliečiai (vyrai), kai jiems sukanka 16 metų, privalo per 2 mėnesius pasitikrinti sveikatą Lietuvos nacionalinės sveikatos sistemos pirminiolygio sveikatos priežiūros įstaigose Sveikatos apsaugos ministerijos nustatyta tvarka ir gautą išrašą iš asmens sveikatos istorijos (ambulatorinės kortelės) pristatyti į vietines teritorines karines įstaigas.

2. Ikišauktinio amžiaus jaunuoliai įrašomi į karinę įskaitą vietinėse teritorinėse karinėse įstaigose duomenų, gautų iš Lietuvos Respublikos gyventojų registro, pagrindu.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

ANTRASIS SKIRSNIS

ŠAUKIMAS

**6 straipsnis. Šaukimo organizavimo tvarka**

1. Lietuvos Respublikos pilietis, kuriam sukanka 19 metų, šaukiamas privalo atvykti į vietinę teritorinę karinę įstaigą šaukime nurodytu laiku. Šauktiniai, kuriems privalomoji pradinė karo tarnyba yra atidėta šio įstatymo 9 straipsnyje numatytais atvejais, tačiau norintys šią tarnybą atlikti, nepaisydami tarnybos atidėjimo termino gali kreiptis į vietinę teritorinę karinę įstaigą, kuri juos pašaukia į privalomąją pradinę karo tarnybą, jeigu nėra šio įstatymo 8 straipsnio 1 ir 2 dalyse nustatytų atleidimo nuo privalomosios tarnybos pagrindų.

2. Šauktiniai taip pat privalo atvykti į vietines teritorines karines įstaigas ir šauktinių medicinos ekspertizės komisijas, kai jie į jas šaukiami, atvykimo dieną nurodant paštu išsiunčiamame šaukimo lapelyje ir paskelbus miesto (rajono) laikraštyje.

3. Be pateisinamos priežasties neatvykęs šauktinis atsako pagal įstatymus.

4. Šauktiniai, nepašaukti į privalomąją pradinę karo tarnybą dėl šio įstatymo 9 straipsnyje nustatytų priežasčių, į ją šaukiami šioms priežastims išnykus.

5. Šauktiniams, kurie yra pripažinti tinkamais privalomajai pradinei karo tarnybai ir paskirti į dalinius, draudžiama išvykti iš Lietuvos Respublikos ilgesniam laikui negu iki paskirto atvykimo į dalinį dienos.

6. Kario statusą naujokas įgyja nuo atvykimo į dalinį (mokymo centrą) dienos ar nuo perėjimo vado (karinio viršininko) žinion momento.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**7 straipsnis. Pateisinamos neatvykimo priežastys**

1. Visais šiame įstatyme nustatytais atvejais karo prievolininkų neatvykimo nurodytu laiku pateisinamos priežastys yra šios:

1) šauktinio liga;

2) šauktinio šeimos nario ar artimo giminaičio mirtis;

3) stichinė nelaimė ar nelaimingas atsitikimas;

4) šauktinio mokymasis užsienyje, jeigu tai yra pagrindas atidėti privalomąją pradinę karo tarnybą pagal šio įstatymo 9 straipsnio 1 dalies 1-4 punktus.

2. Šio straipsnio 1 dalies 1–3 punktuose nurodytais atvejais šauktiniai privalo turėti pateisinamąjį dokumentą ir pateikti jį vietinei teritorinei karinei įstaigai, o 4 punkte nurodytu atveju šauktiniai privalo pateikti arba atsiųsti registruotu laišku pateisinamąjį dokumentą ir dokumentus dėl tarnybos atidėjimo.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**8 straipsnis. Atleidimas nuo privalomosios pradinės karo tarnybos arba jos pakeitimas**

1. Nuo privalomosios pradinės karo tarnybos atleidžiami Lietuvos Respublikos piliečiai:

1) dėl sveikatos būklės netinkami privalomajai pradinei karo tarnybai pagal ligų sąrašą, nustatytą Karinės medicinos ekspertizės nuostatuose;

2) raštu pareiškę, kad dėl religinių ar pacifistinių įsitikinimų negali tarnauti su ginklu, ir paskirti atlikti alternatyviąją krašto apsaugos tarnybą;

3) valstybės pripažintų tradicinių Lietuvoje religinių bendruomenių ir bendrijų dvasininkai.

2. Asmenys, netekę abiejų tėvų ar likę be tėvų globos, jeigu jie nėra įvaikinti arba iki pilnametystės jiems buvo nustatyta globa (rūpyba), raštu pateikę motyvuotą prašymą, krašto apsaugos ministro sprendimu gali būti atleidžiami nuo privalomosios pradinės karo tarnybos.

3. Asmenys, pripažinti kaltais dėl padarytų tyčinių nusikaltimų, už kuriuos jiems buvo paskirta laisvės atėmimo bausmė, į privalomąją pradinę karo tarnybą nešaukiami.

4. Šio įstatymo 17 straipsnyje numatytos trukmės privalomoji pradinė karo tarnyba gali būti pakeista vienu iš šių tarnybos atlikimo būdų:

1) aukštųjų mokyklų, išskyrus Lietuvos karo akademijos, studentams – studijų metu mokymusi nustatytos trukmės vadų kursuose, kurių tvarkaraštis suderintas su studijų aukštosiose mokyklose tvarkaraščiu, ir atliekant karinę praktiką kariuomenėje ar iki 90 dienų trukmės būtinuosiuose kariniuose mokymuose šio įstatymo 19 straipsnyje nustatyta tvarka vasaros atostogų metu;

2) Lietuvos karo akademijos kariūnams - studijomis pagal Akademijos mokymo programą;

3) baigusiems aukštąsias mokyklas asmenims - iki 6 mėnesių trukmės tarnyba atskiruose mokomuosiuose kariniuose vienetuose pagal vadų rengimo programą arba iki 3 mėnesių trukmės tarnyba pagal bazinį kario parengimo kursą;

4) šio įstatymo 19 straipsnyje nustatyta tvarka būtinaisiais kariniais mokymais;

5) sudariusiems kario savanorio tarnybos sutartį asmenims - pavyzdinga, ne trumpesne kaip 3 metų tarnyba rikiuotės savanoriu krašto apsaugos savanorių pajėgose.

5. Privalomąją pradinę karo tarnybą atlikę laikomi asmenys:

1) atlikę šio įstatymo 17 straipsnyje nustatytos trukmės privalomąją pradinę karo tarnybą;

2) atlikę tarnybą vienu iš šio straipsnio 4 dalyje nurodytų būdų ir gavę šios tarnybos atlikimą patvirtinantį pažymėjimą;

3) atleisti (pašalinti) iš Lietuvos karo akademijos kariūnai, išėję bent vienerių metų studijų kursą.

6.Privalomoji pradinė karo tarnyba vienu iš šio straipsnio 4 dalies 1, 3, 4 ir 5 punktuose nurodytų būdų gali būti pakeista krašto apsaugos ministro nustatyta tvarkakaro prievolę administruojančios krašto apsaugos sistemos institucijos vadovo sprendimu (išskyrus išimtį, nustatytą šio straipsnio 7 dalyje). Šiais būdais atliekamos tarnybos trukmę ir jos atlikimą patvirtinančių pažymėjimų formą kariuomenės vado siūlymu nustato krašto apsaugos ministras.

7. Pretenduojantiems į vidaus tarnybą asmenims privalomoji pradinė karo tarnyba šio straipsnio 4 dalies 4 punkte nurodytu būdu pakeičiama krašto apsaugos ministro nustatyta tvarka.

8. Baigę aukštąsias arba aukštesniąsias mokyklas šauktiniai, kurie per 12 mėnesių po tokios mokyklos baigimo dienos nebuvo pašaukti atlikti privalomosios pradinės karo tarnybos, nuo privalomosios pradinės karo tarnybos atleidžiami.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*IX-1480*](http://www3.lrs.lt/cgi-bin/preps2?a=209678&b=)*, 2003-04-03, Žin., 2003, Nr. 38-1725 (2003-04-24)*

*Nr.* [*IX-1506*](http://www3.lrs.lt/cgi-bin/preps2?a=210300&b=)*, 2003-04-17, Žin., 2003, Nr. 42-1912 (2003-05-01)*

*Nr.* [*IX-1774*](http://www3.lrs.lt/cgi-bin/preps2?a=220284&b=)*, 2003-10-14, Žin., 2003, Nr. 104-4644 (2003-11-05)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-854*](http://www3.lrs.lt/cgi-bin/preps2?a=284892&b=)*, 2006-10-12, Žin., 2006, Nr. 113-4298 (2006-10-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**9 straipsnis. Privalomosios pradinės karo ir alternatyviosios krašto apsaugos tarnybos atidėjimas**

1. Lietuvos kariuomenės vado sprendimu privalomoji pradinė karo ir alternatyvioji krašto apsaugos tarnyba šio straipsnio 3 dalyje nustatyta tvarka atidedama:

1) bendrojo lavinimo ir profesinių mokyklų mokiniams, ne vyresniems kaip 21 metų, – kol jas baigs;

2) aukštųjų mokyklų studentams;

3) magistrantams;

4) doktorantams ir rezidentams;

5) įtariamiesiems ar kaltinamiesiems baudžiamojoje byloje – iki ikiteisminio tyrimo nutraukimo arba baudžiamosios bylos pabaigos;

6) kai šauktinio motina ar tėvas yra I ar II grupės invalidai ir nėra daugiau pilnamečių šeimos narių, galinčių juos išlaikyti;

7) kai šauktinio motina viena ar šauktinio tėvas vienas augina vieną ar daugiau nepilnamečių vaikų iki 16 metų arba vyresnių, pripažintų I ar II grupės invalidais, ir nėra daugiau pilnamečių šeimos narių;

8) kai šauktinis turi vieną ar daugiau nepilnamečių iki 18 metų brolių ar seserų ir nėra kitų pilnamečių šeimos narių, galinčių juos išlaikyti;

9) kai šauktinio žmona yra I ar II grupės invalidė arba žmonos nėštumo laikotarpiu ir iki vaikui sukaks 3 metai;

10) kai šauktinis privalo išlaikyti nedarbingus senelius, nes nėra kitų pilnamečių šeimos narių, privalančių juos išlaikyti;

11) kai šauktinis savivaldybės tarybos sprendimu paskirtas globėju (rūpintoju), – iki globos (rūpybos) termino pabaigos;

12) kai šauktinis turi ir savo šeimoje išlaiko 2 ar daugiau vaikų arba vienas augina vaiką;

13) kai šauktinis ūkininko šeimoje yra vienintelis darbingas vyras;

14) kai šauktinio šeimos nariai, likę be jo paramos, atsidurtų sunkioje padėtyje, taip pat dėl kitų šiame straipsnyje nenurodytų ypač svarbių aplinkybių– tik krašto apsaugos ministro sutikimu vietinės teritorinės karinės įstaigos vadovo siūlymu.

2. Tais atvejais, kai šauktinių šaukimo metu yra daugiau, negu gali būti pašaukta pagal nustatytą tarnybos vietų skaičių, privalomoji pradinė karo tarnyba atidedama esant šioms papildomoms sąlygoms:

1) kai šauktinis turi ir savo šeimoje išlaiko 1 ar daugiau vaikų;

2) kai šauktinis yra vedęs ir jis arba jo sutuoktinė yra gavę paskolą, nustatyta tvarka duodamą jaunoms šeimoms butui ar namui statyti (pirkti);

3) kai šauktiniui baigėsi tarnybos atidėjimo terminas, jis yra sukakęs ne mažiau kaip 22 metus ir ne mažiau kaip 2 metus turi įsteigęs personalinę įmonę, iš kurios gauna pajamų ir moka jų mokesčius;

4) (neteko galios nuo 2006 m. spalio 24 d.).

3. Tais atvejais, kai atidedant privalomąją pradinę karo tarnybą, taikant šio straipsnio 2 dalyje nustatytas papildomas sąlygas, šaukimo metu šauktinių lieka mažiau, negu turi būti pašaukta pagal nustatytą tarnybos vietų skaičių, papildomos privalomosios pradinės karo tarnybos atidėjimo sąlygos taikomos eilės tvarka: nuo šio straipsnio 2 dalies 1 punkto iki 3 punkto.

4. Tais atvejais, kai atidėjus privalomąją pradinę karo tarnybą pagal šio straipsnio 2 dalyje nustatytas papildomas privalomosios pradinės karo tarnybos atidėjimo sąlygas šaukimo metu šauktinių lieka daugiau, negu turi būti pašaukta pagal nustatytą tarnybos vietų skaičių, šauktiniai į privalomąją pradinę karo tarnybą šaukiami juos atrinkus atsitiktinės atrankos būdu. Šauktinių atrinkimo atsitiktinės atrankos būdu tvarką nustato krašto apsaugos ministras.

5. Piliečiai, kuriems privalomoji pradinė karo tarnyba buvo atidėta dėl priežasčių, nurodytų šio straipsnio 1 dalies 6–14 punktuose ir 2 dalies 1–3 punktuose, ir atidėjimo priežastys per 3 metus neišnyko, šaukiami į būtinuosius karinius mokymus. Privalomosios pradinės karo tarnybos atidėjimo laikotarpiu būtinuosius karinius mokymus gali baigti ir piliečiai, kuriems privalomoji pradinė karo tarnyba buvo atidėta dėl kitų priežasčių.

6. Lietuvos kariuomenės vadas privalomąją pradinę karo tarnybą gali atidėti vieneriems metams. Nepasikeitus šiame įstatyme nurodytoms aplinkybėms, šaukimo atidėjimas iš naujo pratęsiamas kiekvieną kartą ne ilgiau kaip vieneriems metams.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-1480*](http://www3.lrs.lt/cgi-bin/preps2?a=209678&b=)*, 2003-04-03, Žin., 2003, Nr. 38-1725 (2003-04-24)*

*Nr.* [*IX-1658*](http://www3.lrs.lt/cgi-bin/preps2?a=215251&b=)*, 2003-06-26, Žin., 2003, Nr. 70-3168 (2003-07-16)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*X-770*](http://www3.lrs.lt/cgi-bin/preps2?a=281143&b=)*, 2006-07-18, Žin., 2006, Nr. 87-3396 (2006-08-08)*

*Nr.* [*X-854*](http://www3.lrs.lt/cgi-bin/preps2?a=284892&b=)*, 2006-10-12, Žin., 2006, Nr. 113-4298 (2006-10-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**10 straipsnis. Šaukimo finansavimas**

Išlaidos, susijusios su ikišauktinio amžiaus jaunuolių registracija, šauktinių šaukimu į privalomąją pradinę karo tarnybą ar alternatyviąją krašto apsaugos tarnybą, karo prievolininkų mokymais, jų sveikatos patikrinimu ir ištyrimu dėl tinkamumo privalomajai karo tarnybai, finansuojamos iš šiems tikslams skirtų valstybės biudžeto asignavimų krašto apsaugos funkcijoms vykdyti.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

TREČIASIS SKIRSNIS

ŠAUKIMO KOMISIJOS

*Trečiasis skirsnis neteko galios nuo 2004 m. liepos 24 d.:*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

KETVIRTASIS SKIRSNIS

KARINĖ ĮSKAITA

**15 straipsnis. Karinė įskaita**

1. Karinė įskaita tvarkoma iš valstybės registrų gautų duomenų pagrindu.

2. Karinę įskaitą tvarko:

1) karo prievolę administruojanti krašto apsaugos sistemos institucija – visoje Lietuvos Respublikos teritorijoje;

2) vietinė teritorinė karinė įstaiga – jai karo prievolę administruoti priskirtoje teritorijoje.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*X-854*](http://www3.lrs.lt/cgi-bin/preps2?a=284892&b=)*, 2006-10-12, Žin., 2006, Nr. 113-4298 (2006-10-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

*Įstatymas papildytas II(1) skyriumi:*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

II(1 )SKYRIUS

#### KARO PRIEVOLĖS ADMINISTRAVIMO PERTVARKYMAS

PIRMASIS SKIRSNIS

### KARO PRIEVOLĖS ADMINISTRAVIMAS

**15(1) straipsnis.** Neteko galios nuo 2004 m. liepos 24 d.

*Straipsnio pakeitimai:*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

**152 straipsnis.** **Karo prievolės administravimo subjektai**

1. Karo prievolę tiesiogiai organizuoja krašto apsaugos sistemos institucija – Lietuvos kariuomenė. Šiuo tikslu karo prievolės vykdymo tvarkos nustatymą ir karo prievolės administravimą krašto apsaugos ministras įsakymu paveda Lietuvos kariuomenės vadui.

2. Kitos valstybės institucijos, įmonės, įstaigos ir organizacijos atlieka šiame įstatymejoms nustatytas su karo prievolės administravimu susijusias funkcijas.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**153 straipsnis. Karo prievolės administravimo pakopos**

Karo prievolės administravimas yra dviejų pakopų:

1) pirmosios pakopos – karo prievolė administruojama vietinių teritorinių karinių įstaigų, veikiančių joms priskirtose teritorijose;

2) antrosios pakopos – karo prievolė administruojama karo prievolę administruojančios krašto apsaugos sistemos institucijos, veikiančios visoje Lietuvos Respublikos teritorijoje.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

# ANTRASIS SKIRSNIS

## KARO PRIEVOLĖS ADMINISTRAVIMAS PIRMOJOJE PAKOPOJE

**15(4) straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**15(5) straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**15(6) straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**15(7) straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**158 straipsnis. Vietinė teritorinė karinė įstaiga**

1. Vietinė teritorinė karinė įstaiga:

1) tvarko jai karo prievolę administruoti priskirtojeteritorijoje gyvenančių ikišauktinio amžiaus jaunuolių apskaitą ir pagal kompetenciją karo prievolininkų karinę įskaitą, atlieka pradinę šauktinių atranką;

2) sudaro karo prievolininkų asmens bylas;

3) tvarko šauktinių ir rezervo karo prievolininkų apskaitą;

4) pateikia atrankos komisijos posėdžiams reikiamus dokumentus, kviečia šauktinius į atrankos komisijos posėdžius;

5) pristato karo prievolininkus į paskirtą tarnybos vietą;

6) organizuoja ikišauktinio amžiaus jaunuolių ir šauktinių paiešką ir perduoda medžiagą ikiteisminio tyrimo įstaigoms;

7) atlieka kitas teisės aktų nustatytas funkcijas.

2. Šaukimui į privalomąją pradinę karo tarnybą organizuoti krašto apsaugos ministro įsakymu prie vietinės teritorinės karinės įstaigos teisės aktų nustatyta tvarkaiš karo prievolės administravimo specialistų, karo medicinos tarnybos atstovų, kitų krašto apsaugos sistemos institucijų karių ir valstybės tarnautojų sudaroma atrankos komisija. Atrankos komisijos nuostatus ir atrankos komisijos darbo reglamentą tvirtina krašto apsaugos ministras. Atrankos komisija tikrina šauktinių asmens, karinės įskaitos, socialinės padėties, asmens sveikatos būklės (išrašą iš ambulatorinės kortelės) bei kitus dokumentus ir pagal juos preliminariai nustato, ar šauktinis tinkamas privalomajai karo tarnybai.

*Straipsnio pakeitimai:*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

## TREČIASIS SKIRSNIS

## KARO PRIEVOLĖS ADMINISTRAVIMAS ANTROJOJE PAKOPOJE

**159 straipsnis. Karo prievolę administruojanti krašto apsaugos sistemos institucija**

1. Krašto apsaugos ministras, pavesdamas administruoti karo prievolę Lietuvos kariuomenės vadui, paskiria šiai funkcijai įgyvendinti kariuomenės padalinį, patvirtina šio padalinio struktūrą ir darbo reglamentą.

2. Lietuvos kariuomenės padalinys, kuriam pavesta administruoti karo prievolę, gali turėti savo struktūrinių padalinių, įgyvendinančių vietinės teritorinės karinės įstaigos funkcijas.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**1510 straipsnis. Karo prievolę administruojančios krašto apsaugos sistemos institucijos pagrindiniai uždaviniai ir veikla**

1. Karo prievolę administruojančios krašto apsaugos sistemos institucijospagrindiniai uždaviniai yra šie:

1) įgyvendinti Lietuvos Respublikoje valstybės karo prievolės organizavimo ir administravimo politiką užtikrinant šio įstatymo vykdymą;

2) pagal bendrą sistemą tvarkyti privalomosios pradinės karo tarnybos prievolininkų karinę įskaitą ir duomenų bazes;

3) atsižvelgiant į skirtą finansavimą ir Lietuvos kariuomenės poreikius, sudaryti karo prievolininkų šaukimo į privalomąją karo tarnybą planus;

4) organizuoti vietinės teritorinės karinės įstaigos atrinktų šauktinių sveikatos patikrinimą, nustatyti, ar jie tinkami karo tarnybai;

5) tinkamus šauktinius skirti į karo tarnybą ir pasiųsti į tarnybos atlikimo vietą;

6) tvarkyti atsargos karo prievolininkų rezervo apskaitą;

7) tvarkyti aktyviojo kariuomenės rezervo ir personalo mobilizacinio rezervo įskaitą ir duomenų bazes;

8) nustatyti karo prievolininkų karinės įskaitos vykdymo tvarką;

9) nagrinėti piliečių raštu pateiktus prašymus karo prievolės klausimais;

10) šio įstatymo nustatytais atvejais ir karo prievolę administruojančios krašto apsaugos sistemos institucijos darbo reglamentonustatyta tvarka priimti sprendimus atleisti karo prievolininkus nuo privalomosios karo tarnybos;

11) šio įstatymo nustatytais pagrindais ir tvarka atidėti karo prievolininkams privalomąją pradinę karo tarnybą;

12) atlikti jos nuostatuose numatytus kitus uždavinius ir funkcijas.

2. Karo prievolę administruojančios krašto apsaugos sistemos institucijos struktūrinio padalinio preliminariai atrinktų šauktinių sveikatos patikrinimą atlieka krašto apsaugos ministro nustatyta tvarka paskirti Karo medicinos tarnybos gydytojai. Šauktinių sveikatos tikrinimo tvarkos aprašą tvirtina Vyriausybė arba jos įgaliota institucija, suderinusi su Sveikatos apsaugos ministerija.

3. Lietuvos kariuomenės vado sprendimai dėl šauktinių pašaukimo, jų atleidimo nuo privalomosios karo tarnybos ar privalomosios karo tarnybos atidėjimo pagrįstumo skundžiami krašto apsaugos ministrui ne vėliau kaip per 10 darbo dienų nuo sprendimo gavimo dienos. Šauktinio skundas privalo būti išnagrinėtas per 20 darbo dienų nuo jo gavimo dienos. Krašto apsaugos ministro sprendimas per 20 darbo dienų gali būti skundžiamas teismui.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**15(11) straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**1512 straipsnis. Šauktinių aprūpinimas**

1. Už tinkamumo karo tarnybai tikrinimo dienas šauktiniams mokami 0,1 minimaliojo gyvenimo lygio dydžio dienpinigiai.

2. Šauktiniams apmokamos kelionės iš gyvenamosios vietos įtinkamumo karo tarnybai patikrinimo vietą ir atgal arba į tarnybos vietą išlaidos pagal pateiktus keleivinio transporto (išskyrus taksi) bilietus, o tokių bilietų nepateikus – pagal nustatyta tvarka patvirtintus važiavimo autobusu ir (ar) traukinio bendruoju keleiviniu vagonu maksimalius tarifinius įkainius. Kelionės išlaidos neapmokamos, kai karo prievolininkas vežamaskaro prievolę administruojančios krašto apsaugos sistemos institucijos pasiūlytu transportuarba kai jis šio transporto atsisako.

3. Šauktiniai jų tinkamumo karo tarnybai tikrinimo dienomis aprūpinami maistu pagal Vyriausybės arba jos įgaliotos institucijos nustatytas fiziologines mitybos normas arba jiems išmokama Vyriausybės nustatyto dydžio maitinimosi išlaidų piniginė kompensacija, taip pat iškilus būtinybei apnakvindinami.

4. Šiame straipsnyje numatytas aprūpinimas šauktiniui neteikiamas, jei šauktinis dėl savo kaltės neįvykdė atrankos komisijos ar karo prievolę administruojančios krašto apsaugos sistemos institucijos nustatytų reikalavimų ir dėl to negalėjo būti tikrinama, ar jis tinkamas karo tarnybai.

5. Šiame straipsnyje numatytos išmokos mokamos iš Krašto apsaugos ministerijai tam tikslui skirtų biudžeto lėšų krašto apsaugos ministro nustatyta tvarka.

*Straipsnio pakeitimai:*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

III SKYRIUS

TARNYBA

PIRMASIS SKIRSNIS

PRIVALOMOJI PRADINĖ KARO TARNYBA

*Skirsnio pavadinimas keistas:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**16 straipsnis. Tarnybos vieta**

Privalomosios pradinės karo tarnybos kariai tarnybą atlieka Lietuvos kariuomenėje.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

**17 straipsnis. Tarnybos trukmė**

1. Į privalomąją pradinę karo tarnybą šaukiami Lietuvos Respublikos piliečiai nuo 19 iki 26 metų. Piliečiai, parašę prašymą vietinei teritorinei karinei įstaigai, tarnybą gali pradėti ir būdami 18 metų, o krašto apsaugosministro sutikimu – taip pat ir 27 metų, išskyrus šio įstatymo 8 straipsnio 1 ir 3dalyse numatytus atvejus.

2. Privalomoji pradinė karo tarnyba trunka 12 mėnesių.

3. Į tarnybos laiką neįskaitomas laikas, kurį privalomosios pradinės karo tarnybos karys:

1) buvo savavališkai palikęs dalinį;

2) be pateisinamos priežasties pavėlavo sugrįžti iš komandiruotės ar atostogų;

3) išbuvo areštinėje.

4. Jei atsiranda šio įstatymo 9 straipsnio 1 dalies 6-14 punktuose nurodytų aplinkybių, privalomosios pradinės karo tarnybos karys, ištarnavęs mažiau kaip pusę šiame įstatyme nustatyto laiko, jo prašymu paleidžiamas iš tarnybos, iki minėtos aplinkybės išnyks.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**18 straipsnis. Paleidimas iš tarnybos**

1. Privalomosios pradinės karo tarnybos karys paleidžiamas iš tarnybos į atsargą:

1) ištarnavęs šio įstatymo nustatytą laiką;

2) jei atsiranda šio įstatymo 8 straipsnio 1 dalies 1 punkte nurodyta aplinkybė;

3) ištarnavęs bent pusę šiame įstatyme nustatyto laiko, jei atsiranda 9 straipsnio 1 dalies 6-14 punktuose nurodytų aplinkybių.

2. Privalomosios pradinės karo tarnybos karys paleidžiamas iš tarnybos:

1) jei jis netenka Lietuvos Respublikos pilietybės;

2) kai įsiteisėja teismo nuosprendis, kuriuo karys nuteisiamas už padarytą sunkų ar labai sunkų nusikaltimą, arba jam skiriama bausmė, dėl kurios negalima tęsti tarnybos;

3) kai jis padarė kario vardą žeminančių teisės pažeidimų ir tai nesuderinama su jo, kaip kario, statusu - tik kariuomenės vado sprendimu.

3. Asmenys, paleisti iš tarnybos dėl šio straipsnio 2 dalies 1 punkte nurodytų aplinkybių, neįrašomi į aktyviojo ar individualiojo rezervo įskaitą. Į aktyviojo rezervo įskaitą taip pat gali būti neįrašomi asmenys, paleisti iš tarnybos dėl šio straipsnio 2 dalies 2 ir 3 punktuose nurodytų aplinkybių. Sprendimas neįrašyti į įskaitą priimamas į atsargą išleidžiančio vado (viršininko) įsakymu.

4. Paleidimo iš privalomosios pradinės karo tarnybos tvarką nustato krašto apsaugos ministras.

5. Krašto apsaugos ministro nustatyta tvarka privalomosios pradinės karo tarnybos karys paleidžiamas iš tarnybos pirma šio įstatymo nustatyto laiko, jeigu jis yra įgijęs reikiamą pagrindinį karinį parengimą, yra atrenkamas į profesinę karo tarnybą ir sudaro profesinės karo tarnybos sutartį. Tokiu atveju paleidimo iš privalomosios pradinės karo tarnybos diena laikoma diena, einanti prieš profesinės karo tarnybos sutarties įsigaliojimo dieną, o paleidžiamas iš privalomosios pradinės karo tarnybos karys laikomas liktiniu.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-1480*](http://www3.lrs.lt/cgi-bin/preps2?a=209678&b=)*, 2003-04-03, Žin., 2003, Nr. 38-1725 (2003-04-24)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-1390*](http://www3.lrs.lt/cgi-bin/preps2?a=312052&b=)*, 2007-12-18, Žin., 2007, Nr. 140-5760 (2007-12-29)*

**19 straipsnis. Būtinieji kariniai mokymai**

1. Būtinieji kariniai mokymai skiriami karo prievolininkams nuo 19 iki 35 metų:

1) šio įstatymo 9 straipsnio 5 dalyje nurodytais atvejais;

2) dėl kitų priežasčių neatlikusiems privalomosios pradinės karo tarnybos;

3) pretenduojantiems į vidaus tarnybą asmenims – juos atliekant vidaus reikalų statutinėse profesinio mokymo įstaigose mokymosi šiose įstaigose laiku;

4) atleistiems iš pradėtos privalomosios pradinės karo tarnybos, jiems ištarnavus mažiau kaip 6 mėnesius, jų tarnybos metu atsiradus aplinkybių, numatytų šio įstatymo 9 straipsnio 1 dalies 6-14 punktuose. Šiuo atveju būtinųjų karinių mokymų trukmė nustatoma atsižvelgiant į neatliktos tarnybos dalį.

2. Būtinieji kariniai mokymai skiriami karo prievolininkams nuo 18 metų, išėjusiems jaunojo šaulio mokymo kursą.

3. Būtinieji kariniai mokymai vyksta kariuomenės teritoriniuose daliniuose arba vietinėse teritorinėse krašto apsaugos ar kitose mokymo institucijose, kuriose organizuoti būtinieji kariniai mokymai. Būtinieji kariniai mokymai pretenduojantiems į vidaus tarnybą asmenims organizuojami vidaus reikalų statutinėse profesinio mokymo įstaigose su kariuomenės vadu suderinta tvarka.

4. Būtinieji kariniai mokymai trunka nuo 60 iki 150 parų per 3 metus, bet ne mažiau kaip 20 parų per metus.

5. Būtinieji kariniai mokymai vyksta pagal kariuomenės vado patvirtintas programas.

6. Į būtinuosius karinius mokymus siunčia karo prievolę administruojanti krašto apsaugos sistemos institucija.Mokymų pradžią ir pabaigą nustato Lietuvos kariuomenės vadas.

7. Būtinųjų karinių mokymų metu karo prievolininkams taikomos privalomosios pradinės karo tarnybos kariams nustatytos socialinės garantijos, jie maitinami ir jiems išduodama nustatyto pavyzdžio apranga. Taip pat jiems mokamos privalomosios pradinės karo tarnybos kariams nustatytos išmokos buitinėms išlaidoms iš Krašto apsaugos ar Vidaus reikalų ministerijoms skiriamų valstybės biudžeto lėšų, atsižvelgiant į tai, kurios sistemos institucijoje jie atlieka būtinuosius karinius mokymus. Šios socialinės garantijos, aprūpinimo sąlygos ir išmokos tokia pačia tvarka taikomos ir karo prievolininkams, atliekantiems tarnybą šio įstatymo 8 straipsnio 4 dalies 1 punkte nustatytu būdu.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-1506*](http://www3.lrs.lt/cgi-bin/preps2?a=210300&b=)*, 2003-04-17, Žin., 2003, Nr. 42-1912 (2003-05-01)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

ANTRASIS SKIRSNIS

ALTERNATYVIOJI KRAŠTO APSAUGOS TARNYBA

**20 straipsnis. Alternatyviosios krašto apsaugos tarnybos pasirinkimo tvarka**

1. Alternatyviąją krašto apsaugos tarnybą pageidaujantys atlikti karo prievolininkai raštu kreipiasi pagal gyvenamąją vietą į vietinę teritorinę karinę įstaigą. Prašymas turi būti motyvuotai pagrįstas.

2. Karo prievolininkų prašymus dėl alternatyviosios tarnybos atlikimo svarsto ir sprendimą dėl to priima speciali komisija, sudaryta iš visuomeninių organizacijų, religinių bendruomenių, švietimo įstaigų atstovų. Šios komisijos sudarymo ir jos darbo tvarką nustato Vyriausybė arba jos įgaliota institucija.

3. Alternatyviosios krašto apsaugos tarnybos atlikimo vietą bei jos pradžios datątvirtina krašto apsaugos ministras.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**21 straipsnis. Atleidimas nuo alternatyviosios krašto apsaugos tarnybos**

Nuo alternatyviosios krašto apsaugos tarnybos atleidžiami Lietuvos Respublikos piliečiai, pagal sveikatos būklę netinkami privalomajai pradinei karo tarnybai.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**22 straipsnis. Alternatyviosios krašto apsaugos tarnybos atlikimo vieta**

1. Alternatyviąją krašto apsaugos tarnybą piliečiai atlieka Lietuvos Respublikos krašto apsaugos sistemoje. Jie skiriami tarnauti į pareigas, nereikalaujančias naudoti prievartos ir ginklo. Piliečiams, atliekantiems alternatyviąją krašto apsaugos tarnybą, taikomi krašto apsaugos tarnybos ir drausmės statutai, fizinio parengimo ir kiti kariams nustatyti reikalavimai, kurie nesusiję su ginklo, specialių priemonių ar priverstiniu fizinės jėgos panaudojimu, taip pat karių tarnybai nustatyti apribojimai.

2. Vyriausybės sprendimu alternatyvioji krašto apsaugos tarnyba, kaip civilinio pobūdžio visuomenei naudingas darbas, gali būti atliekama kitose valstybės institucijose. Šiuo atveju jos atlikimo tvarką ir prievolininkų materialinį aprūpinimą nustato Vyriausybė.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**23 straipsnis. Alternatyviosios krašto apsaugos tarnybos trukmė**

1. Į alternatyviąją krašto apsaugos tarnybą šaukiami piliečiai nuo 19 iki 26 metų.

2. Alternatyvioji krašto apsaugos tarnyba trunka 18 mėnesių.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**24 straipsnis. Materialinis aprūpinimas**

Asmenys, atliekantys alternatyviąją krašto apsaugos tarnybą Lietuvos Respublikos krašto apsaugos sistemoje, jos metu aprūpinami maistu, apranga, gyvenamuoju plotu ir kitkuo tokia pat tvarka kaip ir privalomosios pradinės karo tarnybos kariai.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

TREČIASIS SKIRSNIS

ATSARGOS TARNYBA

**25 straipsnis. Atsargos karo prievolininkų parengtys**

1. Atsargos karo prievolininkai: kareiviai, jūreiviai, seržantai, puskarininkiai - pagal sveikatos būklę tinkantys tikrajai karo tarnybai, nuo 19 iki 35 metų imtinai įrašomi į pirmosios parengties atsargos grupę, nuo 36 iki 45 metų imtinai, taip pat atsargos karo prievolininkės nuo 19 iki 45 metų - į antrosios parengties atsargos grupę.

2. Atsargos karo prievolininkai, šauktinių medicinos ekspertizės komisijų pripažinti pagal sveikatos būklę netinkamais tikrajai karo tarnybai arba atlikę alternatyviąją krašto apsaugos tarnybą, įrašomi į trečiosios parengties atsargos grupę. Trečiosios parengties atsargos grupė rengiama pagal atskirą programą.

3. Į pirmosios parengties atsargos grupę įrašomi jaunesnieji atsargos karininkai iki 45 metų, į antrosios parengties atsargos grupę - iki 55 metų. Į pirmosios parengties atsargos grupę įrašomi vyresnieji atsargos karininkai iki 50 metų, į antrosios parengties atsargos grupę - iki 60 metų.

4. Atsargos karo prievolininkai, netekę Lietuvos Respublikos pilietybės, išbraukiami iš aktyviojo ir (ar) individualiojo rezervo įskaitos. Iš aktyviojo rezervo įskaitos taip pat gali būti išbraukti asmenys, nuteisti už padarytą sunkų ar labai sunkųnusikaltimą.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*IX-1480*](http://www3.lrs.lt/cgi-bin/preps2?a=209678&b=)*, 2003-04-03, Žin., 2003, Nr. 38-1725 (2003-04-24)*

**26 straipsnis. Atsargos karo prievolininkų rengimo tvarka**

1. Į pirmosios parengties atsargos grupę įrašyti atsargos karo prievolininkai į mokymus ar pratybas šaukiami:

1) atlikę 12 mėnesių trukmės privalomąją pradinę karo tarnybą ir kitais šiame įstatyme numatytais būdais - 6 metus kasmet po 14 kalendorinių dienų;

2) baigę iki 3 mėnesių trukmės bazinį kario parengimo kursą eiliniai - 12 metų kasmet po 14 kalendorinių dienų ir 3 savaitgalius;

3) atlikę iki 6 mėnesių trukmės tarnybą atskiruosiuose mokomuosiuose kariniuose vienetuose pagal vadų rengimo programas karininkai ir puskarininkiai, taip pat studijų aukštosiose arba aukštesniosiose mokyklose metu baigę vadų kursus ir atlikę praktiką kariuomenėje karininkai ir puskarininkiai - 9 metus kasmet po 14 kalendorinių dienų ir 3 savaitgalius;

4) kiti karininkai ir puskarininkiai - krašto apsaugos ministro nustatytais terminais.

2. Asmenys, atlikę alternatyviąją krašto apsaugos tarnybą, į mokymus ar pratybas nešaukiami.

3. Nuo eilinių karinių mokymų (pratybų) atleidžiami atsargos karo prievolininkai:

1) ūkininkai, jų šeimų nariai ir žemės ūkyje dirbantys žemės ūkio specialistai sėjos, šienapjūtės ir derliaus nuėmimo metu;

2) turintys 3 ir daugiau nepilnamečių vaikų;

3) moterys;

4) turintys vaiką iki vienerių metų arba kurių žmonoms likę ne daugiau kaip 60 kalendorinių dienų iki gimdymo.

4. Pašaukti į mokymus ar pratybas atsargos karo prievolininkai išlaikomi valstybės.

5. Atsargos karo prievolininkų priskyrimo aktyviajam rezervui, jų pašaukimo į mokymus ar pratybas tvarką ir reikalavimus, keliamus kiekvienos parengties atsargos grupei, nustato krašto apsaugos ministras.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**27 straipsnis. Mobilizacija ekstremalių situacijų atvejais**

Ekologinių katastrofų, stichinių nelaimių metu, kai gresia pavojus valstybės saugumui, atsargos karo prievolininkai gali būti mobilizuojami Lietuvos Respublikos mobilizacijos ir mobilizacinio rezervo rengimo įstatymo nustatyta tvarka.

IV SKYRIUS

KARO PRIEVOLĖS UŽTIKRINIMAS. ĮSTATYMĄ VYKDANČIOS INSTITUCIJOS

**28 straipsnis. Vietinės teritorinės karinės įstaigos pareigos**

Vietinė teritorinė karinė įstaiga be kitų funkcijų:

1) tvarko karo prievolininkų karinę įskaitą;

2) tvarko karo prievolininkų asmens bylas, išduoda karinius dokumentus;

3) neteko galios nuo 2011 m. sausio 1 d.;

4) organizuoja karo prievolininkų pakvietimą ir atvykimą į atrankos komisijas, mokymus bei naujokų nuvykimą į tarnybos vietas;

5) pateikia atrankos komisijomskaro prievolininkų asmens bylas ir kitus duomenis.

6) neteko galios nuo 2011 m. sausio 1 d..

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*X-325*](http://www3.lrs.lt/cgi-bin/preps2?a=259616&b=)*, 2005-07-05, Žin., 2005, Nr. 88-3290 (2005-07-21)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**29 straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**30 straipsnis. Švietimo įstaigų ir aukštųjų mokyklų pareigos**

1. Švietimo įstaigos ir aukštosios mokyklos privalo ugdyti mokinių, moksleivių ir studentų pasiryžimą ginti Tėvynę.

2. Neteko galios nuo 2011 m. sausio 1 d.

3. Aukštųjų mokyklų vadovai privalo sudaryti studentams tokias mokymosi sąlygas, kad šie galėtų atlikti tarnybą šio įstatymo 8 straipsnio 4 dalies 1 punkte numatytu būdu.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*IX-2359*](http://www3.lrs.lt/cgi-bin/preps2?a=238197&b=)*, 2004-07-13, Žin., 2004, Nr. 115-4282 (2004-07-24)*

*Nr.* [*X-854*](http://www3.lrs.lt/cgi-bin/preps2?a=284892&b=)*, 2006-10-12, Žin., 2006, Nr. 113-4298 (2006-10-24)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**31 straipsnis. Asmens sveikatos priežiūros viešųjų ir biudžetinių įstaigų pareigos**

1. Lietuvos nacionalinės sveikatos sistemos antrinės ir tretinės asmens sveikatos priežiūros viešosios ir biudžetinės įstaigos vietinių teritorinių krašto apsaugos įstaigų, šauktinių medicinos ekspertizės komisijų ar karinės medicinos ekspertizės komisijos prašymu Sveikatos apsaugos ministerijos nustatyta tvarka privalo:

1) atlikti siunčiamų šauktinių medicininę apžiūrą ir ištyrimą dėl tinkamumo privalomajai karo tarnybai;

2) pateikti išrašus iššauktinių asmens sveikatos istorijų (ambulatorinių kortelių).

2. Aktyviojo rezervo karių tinkamumo karo tarnybai pagal sveikatos būklę patikrinimo tvarką nustato Vyriausybė arba jos įgaliota institucija.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

**32 straipsnis.** **Gyventojų registro tarnybos pareigos**

1. Gyventojų registro tarnyba, Krašto apsaugos ministerijai pareikalavus, teisės aktų nustatyta tvarka teikia jai informaciją apie karo prievolininkų gyvenamąją vietą, paso ar asmens tapatybės kortelės ir kitus duomenis.

2. Gyventojų registro tarnyba informaciją apie ikišauktinio amžiaus jaunuolių bei šauktinių gyvenamąją vietą, paso ar asmens tapatybės kortelės ir kitus duomenis teikia karo prievolę administruojančiai krašto apsaugos sistemos institucijai ir jos struktūriniams padaliniams jų reikalavimu.

*Straipsnio pakeitimai:*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*IX-971*](http://www3.lrs.lt/cgi-bin/preps2?a=170278&b=)*, 2002-06-20, Žin., 2002, Nr. 68-2770 (2002-07-03)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**33 straipsnis. Vidaus reikalų sistemos padalinių pareigos**

1. Vietinės teritorinės karinės įstaigos vadovo prašymu policijos įstaigos atlieka šauktinių paiešką ir atvesdina juos.

2. Informatikos ir ryšių departamentas prie Lietuvos Respublikos vidaus reikalų ministerijos nustatyta tvarka teikia karo prievolę administruojančiai krašto apsaugos sistemos institucijai ir vietinėms teritorinėms karinėms įstaigoms duomenis apie tai, ar karo prievolininkas nėra patrauktas baudžiamojon atsakomybėn arba nuteistas.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**34 straipsnis.** Neteko galios nuo 2011 m. sausio 1 d.

*Straipsnio pakeitimai:*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**35 straipsnis. Civilinės metrikacijos įstaigų pareigos**

Civilinės metrikacijos įstaigos privalo kas ketvirtį pateikti vietinėms teritorinėms karinėms įstaigoms karo prievolininkų (vyrų), pakeitusių vardus ir pavardes, sąrašus, šioms įstaigoms pareikalavus – papildomus sąrašus, o karo prievolininkui mirus, per 10 kalendorinių dienų pranešti apie tai.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

*Nr.* [*VIII-1863*](http://www3.lrs.lt/cgi-bin/preps2?Condition1=106099&Condition2=)*, 00.07.17, Žin., 2000, Nr.64-1933 (00.07.31)*

*Nr.* [*XI-1173*](http://www3.lrs.lt/cgi-bin/preps2?a=387519&b=)*, 2010-11-25, Žin., 2010, Nr. 145-7428 (2010-12-11)*

**36 straipsnis. Socialinės apsaugos ir darbo institucijų įstaigų pareigos**

Socialinės apsaugos ir darbo institucijų įstaigos privalo kas ketvirtį teikti vietinėms teritorinėms karinėms įstaigoms duomenis apie piliečius (vyrus) nuo 19 iki 26 metų, kuriems nustatytas invalidumas.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**37 straipsnis. Asmenys, atsakingi už karo prievolės užtikrinimą**

Už šiame skyriuje nustatytų pareigų atlikimą atsako atitinkamų įstaigų vadovai.

V SKYRIUS

BAIGIAMOSIOS NUOSTATOS

**38 straipsnis.** Neteko galios.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**39 straipsnis. Atsakomybė už šio įstatymo pažeidimą**

Asmenys, pažeidę šį įstatymą, atsako įstatymų nustatyta tvarka.

**40 straipsnis. Privalomosios pradinės karo tarnybos pratęsimas bei pašaukimas į ją pirma laiko**

Įstatymų nustatytais atvejais privalomosios pradinės karo tarnybos trukmė gali būti pratęsta ir į privalomąją pradinę karo tarnybą gali būti pašaukti Lietuvos Respublikos piliečiai nuo 18 metų.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**41 straipsnis. Karių aprūpinimas ir garantijos**

Karių aprūpinimo tvarką ir su karo tarnyba susijusias garantijas nustato Krašto apsaugos sistemos organizavimo ir karo tarnybos įstatymas.

*Straipsnio pakeitimai:*

*Nr.* [*VIII-1258*](http://www3.lrs.lt/cgi-bin/preps2?Condition1=83538&Condition2=)*, 99.06.22, Žin., 1999, Nr.59-1918 (99.07.07)*

**42 straipsnis. Įstatymų ir kitų teisės aktų pripažinimas netekusiais galios**

Įsigaliojus šiam įstatymui, netenka galios:

1) Aukščiausiosios Tarybos nutarimas "Dėl Laikinojo krašto apsaugos prievolės įstatymo įgyvendinimo" (Žin., 1990, Nr. [21-530](http://www3.lrs.lt/cgi-bin/preps2?a=383&b=));

2) Laikinasis krašto apsaugos prievolės įstatymas (Žin., 1990, Nr.[21-531](http://www3.lrs.lt/cgi-bin/preps2?a=382&b=));

3) Alternatyvios (darbo) tarnybos prievolės įstatymas (Žin., 1990, Nr.[30-726](http://www3.lrs.lt/cgi-bin/preps2?a=796&b=));

4) Aukščiausiosios Tarybos nutarimas "Dėl Lietuvos Respublikos alternatyvios (darbo) tarnybos prievolės įstatymo įsigaliojimo" (Žin., 1990, Nr.[30-727](http://www3.lrs.lt/cgi-bin/preps2?a=797&b=));

5) Įstatymas "Dėl Lietuvos Respublikos laikinojo krašto apsaugos prievolės įstatymo 32 straipsnio pakeitimo" (Žin., 1990, Nr.[30-728](http://www3.lrs.lt/cgi-bin/preps2?a=799&b=));

6) Švietimo įstatymo (Žin., 1991, Nr.[23-593](http://www3.lrs.lt/cgi-bin/preps2?a=1480&b=)) 26 straipsnio penktoji dalis;

7) Įstatymo "Dėl Lietuvos Respublikos policijos įstatymo, Lietuvos Respublikos laikinojo krašto apsaugos prievolės įstatymo ir Lietuvos Respublikos krašto apsaugos tarnybos įstatymo pakeitimo ir papildymo" (Žin.,1994, Nr.[53-994](http://www3.lrs.lt/cgi-bin/preps2?a=5863&b=)) II dalis;

8) Įstatymas "Dėl Lietuvos Respublikos alternatyvios (darbo) tarnybos prievolės įstatymo pakeitimo" (Žin., 1994, Nr.[89-1721](http://www3.lrs.lt/cgi-bin/preps2?a=6010&b=)).

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS ALGIRDAS BRAZAUSKAS

\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos Seimas, Įstatymas

Nr. [VIII-1258](http://www3.lrs.lt/cgi-bin/preps2?Condition1=83538&Condition2=), 1999.06.22, Žin., 1999, Nr. 59-1918 (1999.07.07)

LIETUVOS RESPUBLIKOS KARO PRIEVOLĖS ĮSTATYMO PAKEITIMO IR PAPILDYMO ĮSTATYMAS

2.

Lietuvos Respublikos Seimas, Įstatymas

Nr. [VIII-1863](http://www3.lrs.lt/cgi-bin/preps2?Condition1=106099&Condition2=), 2000.07.17, Žin., 2000, Nr. 64-1933 (2000.07.31)

KARO PRIEVOLĖS ĮSTATYMO 8, 11, 13, 14, 17, 20, 29, 30, 31, 32, 33, 35 STRAIPSNIŲ PAKEITIMO IR PAPILDYMO BEI ĮSTATYMO PAPILDYMO II(1) SKYRIUMI ĮSTATYMAS

3.

Lietuvos Respublikos Seimas, Įstatymas

Nr. [IX-971](http://www3.lrs.lt/cgi-bin/preps2?a=170278&b=), 2002-06-20, Žin., 2002, Nr. 68-2770 (2002-07-03)

KARO PRIEVOLĖS ĮSTATYMO 32 STRAIPSNIO PAKEITIMO ĮSTATYMAS

4.

Lietuvos Respublikos Seimas, Įstatymas

Nr. [IX-1480](http://www3.lrs.lt/cgi-bin/preps2?a=209678&b=), 2003-04-03, Žin., 2003, Nr. 38-1725 (2003-04-24)

KARO PRIEVOLĖS ĮSTATYMO 8, 9, 18 IR 25 STRAIPSNIŲ PAKEITIMO ĮSTATYMAS

Šis Įstatymas įsigalioja kartu su Lietuvos Respublikos baudžiamuoju kodeksu (Žin., 2000, Nr. [89-2741](http://www3.lrs.lt/cgi-bin/preps2?a=111555&b=)) ir Lietuvos Respublikos baudžiamojo proceso kodeksu (Žin., 2002, Nr. [37-1341](http://www3.lrs.lt/cgi-bin/preps2?a=163482&b=)), t. y. nuo 2003 m. gegužės 1 d.

5.

Lietuvos Respublikos Seimas, Įstatymas

Nr. [IX-1506](http://www3.lrs.lt/cgi-bin/preps2?a=210300&b=), 2003-04-17, Žin., 2003, Nr. 42-1912 (2003-05-01)

KARO PRIEVOLĖS ĮSTATYMO 3, 8 IR 19 STRAIPSNIŲ PAKEITIMO IR PAPILDYMO ĮSTATYMAS

Šis Įstatymas įsigalioja nuo 2003 m. liepos 1 d.

6.

Lietuvos Respublikos Seimas, Įstatymas

Nr. [IX-1658](http://www3.lrs.lt/cgi-bin/preps2?a=215251&b=), 2003-06-26, Žin., 2003, Nr. 70-3168 (2003-07-16)

KARO PRIEVOLĖS ĮSTATYMO 9 STRAIPSNIO PAKEITIMO ĮSTATYMAS

7.

Lietuvos Respublikos Seimas, Įstatymas

Nr. [IX-1774](http://www3.lrs.lt/cgi-bin/preps2?a=220284&b=), 2003-10-14, Žin., 2003, Nr. 104-4644 (2003-11-05)

KARO PRIEVOLĖS ĮSTATYMO 8 STRAIPSNIO PAPILDYMO ĮSTATYMAS

8.

Lietuvos Respublikos Seimas, Įstatymas

Nr. [IX-2359](http://www3.lrs.lt/cgi-bin/preps2?a=238197&b=), 2004-07-13, Žin., 2004, Nr. 115-4282 (2004-07-24)

KARO PRIEVOLĖS ĮSTATYMO 8, 15(4), 15(5), 15(12), 16, 17, 18, 19, 30 STRAIPSNIŲ PAKEITIMO IR PAPILDYMO BEI II SKYRIAUS TREČIOJO SKIRSNIO IR 15(1) STRAIPSNIO PRIPAŽINIMO NETEKUSIAIS GALIOS ĮSTATYMAS

9.

Lietuvos Respublikos Seimas, Įstatymas

Nr. [X-325](http://www3.lrs.lt/cgi-bin/preps2?a=259616&b=), 2005-07-05, Žin., 2005, Nr. 88-3290 (2005-07-21)

KARO PRIEVOLĖS ĮSTATYMO 4, 6, 7, 9, 15(4), 15(5), 15(8), 19, 20, 28 STRAIPSNIŲ PAKEITIMO IR PAPILDYMO ĮSTATYMAS

10.

Lietuvos Respublikos Seimas, Įstatymas

Nr. [X-770](http://www3.lrs.lt/cgi-bin/preps2?a=281143&b=), 2006-07-18, Žin., 2006, Nr. 87-3396 (2006-08-08)

KARO PRIEVOLĖS ĮSTATYMO 9 STRAIPSNIO PAKEITIMO ĮSTATYMAS

11.

Lietuvos Respublikos Seimas, Įstatymas

Nr. [X-854](http://www3.lrs.lt/cgi-bin/preps2?a=284892&b=), 2006-10-12, Žin., 2006, Nr. 113-4298 (2006-10-24)

KARO PRIEVOLĖS ĮSTATYMO 8, 9, 15 IR 30 STRAIPSNIŲ PAKEITIMO ĮSTATYMAS

12.

Lietuvos Respublikos Seimas, Įstatymas

Nr. [X-1390](http://www3.lrs.lt/cgi-bin/preps2?a=312052&b=), 2007-12-18, Žin., 2007, Nr. 140-5760 (2007-12-29)

KARO PRIEVOLĖS ĮSTATYMO 18 STRAIPSNIO PAPILDYMO ĮSTATYMAS

13.

Lietuvos Respublikos Seimas, Įstatymas

Nr. [XI-1173](http://www3.lrs.lt/cgi-bin/preps2?a=387519&b=), 2010-11-25, Žin., 2010, Nr. 145-7428 (2010-12-11)

KARO PRIEVOLĖS ĮSTATYMO 4, 5, 6, 7, 8, 9, 15, 15(2), 15(3), 15(8), 15(9), 15(10), 15(12), 17, 19, 20, 28, 30, 32, 33, 35 STRAIPSNIŲ PAKEITIMO IR PAPILDYMO IR 15(4), 15(5), 15(6), 15(7), 15(11), 29, 34 STRAIPSNIŲ PRIPAŽINIMO NETEKUSIAIS GALIOS ĮSTATYMAS

Šis įstatymas, išskyrus 30 straipsnį, įsigalioja 2011 m. sausio 1 d.

\*\*\* Pabaiga \*\*\*

Redagavo Aušrinė Trapinskienė (2010-12-17)

autrap@lrs.lt